IKTATÓSZÁM: 07-7/424-3/2018. TÁRGY:a Pécs és Környéke Szociális alapszolgáltatási és gyermekjóléti alapellátási központ és családi bölcsőde hálózat, az Esztergár lajos család-és gyermekjóléti szolgálat és központ és az integrált nappali szociális intézmény 2018. évi térítési díjainak jóváhagyása

Melléklet:1 db.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2018. március 13.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: Dr. maulné dr. tóth csilla főosztályvezető

ELŐADÓ:pfeffer józsef elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG…./2018. (lll.12.)

ELNÖKSÉG…/2018. (lll.13.)

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

Az szociális igazgatásról és szociális ellátásokról szóló 1993. évi lll. tv. (a továbbiakban Szt.) 115. §-a, valamint a gyermekek védelméről és a gyámügyi igazgatásról szóló 1997. évi XXXl. tv (továbbiakban Gyvt.) 147.§ -a alapján a személyes gondoskodás körébe tartozó szociális és gyermekvédelmi ellátások térítési díját – azaz az intézményi térítési díjat – az intézményt fenntartó állapítja meg minden év április 01-jéig.

A Gyvt. 29. § (3) bekezdése szerint, ha az önkormányzati társulás gyermekjóléti ellátást nyújt, akkor a társulási megállapodásban megjelölt székhely szerinti települési önkormányzat – a társulási megállapodásban meghatározottak szerint – a nyújtott ellátásokról, azok igénybevételéről és a fizetendő térítési díjakról rendeletet alkot.

A Szt. 92. § (1) bekezdés b) pontja ugyanezt a szabályt határozza meg a személyes gondoskodást nyújtó szociális ellátások tekintetében.

A Pécsi Többcélú Agglomerációs Társulás Társulási Megállapodása szerint Pécs, mint székhely település alkotja meg a rendeletet.

A Pécsi Többcélú Agglomerációs Társulás a fenntartója 2018. január 01-jétől a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózatnak (a továbbiakban PKSZAK) az Integrált Nappali Szociális Intézménynek (a továbbiakban INSZI) valamint az Esztergár Lajos Család-és Gyermekjóléti Szolgálat és Központnak (a továbbiakban ECSGYK).

2017. évben két térítési díj rendeletet fogadott el a Közgyűlés. Az egyik a 16/2017. (lll.27.) ör-rel módosított 8/2015. (lll.31.) önkormányzati rendelet, mely az önkormányzat és a Pécs és Környéke Szociális Társulás által fenntartott intézmények vonatkozásában határozta meg a térítési díjakat.

A másik a 17/2017. (lll.27.) önkormányzati rendelet, mely a Pécsi Többcélú Agglomerációs Társulás által fenntartott intézmény vonatkozásában határozta meg a térítési díjakat.

2018. január 01-jétől megszűnt a Pécs és Környéke Szociális Társulás és az általa fenntartott intézmény átkerült a Pécsi Többcélú Agglomerációs Társulás fenntartásába.

Társulási fenntartásba került továbbá az ECSGYK is, mely 2017. évben az önkormányzati fenntartású volt.

A rendelet-tervezetet, mely a Pécsi Többcélú Agglomerációs Társulás által fenntartott intézményekben biztosított személyes gondoskodást nyújtó szociális és gyermekjóléti ellátások térítési díjairól szól, mellékelem az előterjesztéshez.

Az alábbiakban indokolom meg a rendelet-tervezetben szereplő térítési díjak mértékét, illetve az ott található önköltségi összegeket.

A Gyvt. 146. §-a alapján a gyermekek napközbeni ellátásáért és a gyermekek átmenti gondozásáért térítési díjat kell fizetni.

A Gyvt. 147. §-a alapján a személyes gondoskodást nyújtó gyermekjóléti alapellátások intézményi térítési díja a szolgáltatási önköltség és a központi költségvetésről szóló törvényben biztosított támogatás különbözete.

A szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A fenntartó az intézményi térítési díjat a kiszámított térítési díjnál alacsonyabb összegben is meghatározhatja.

Az Szt. 115. § (1) bekezdése szerint, az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget.

Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemek szolgáltatásonkénti közvetlen költségeinek arányában történő megosztásával.

Az intézmények és Pécs Megyei Jogú Város Polgármesteri Hivatala Pénzügyi Főosztálya a törvény szabályainak megfelelően kiszámították valamennyi szociális ellátás önköltségét, és a gyermekjóléti ellátások esetében az önköltséget és a központi költségvetésről szóló törvényben biztosított támogatás különbözetét.

A rendelet-tervezet hatálya az 1. § szerint a Pécsi Többcélú Agglomerációs Társulás által fenntartott intézmények által biztosított szolgáltatások vonatkozásában a Társulási Megállapodásban szereplő önkormányzatok közigazgatási területén lakóhellyel, vagy tartózkodási hellyel rendelkező személyekre terjed ki.

A rendelet-tervezet 2. § és 3. § valamint az 1. és 2., melléklet az önköltségi összegeket, illetve a kiszámított intézményi térítési díj összegeket tartalmazza. A 4. §- 9. §-ai és a 4. melléklete a térítési díjakat tartalmazza.

A rendelet-tervezet szerint az idei évben az INSZI és a ECSGYK vonatkozásában sem a gyermekjóléti ellátások, sem a szociális szolgáltatások esetében térítési díj emelés nem történne az előző évihez képest.

A PKSZAK családi bölcsődéi közül 6 telephelyen emelkedik a térítési díj 5,3%-al, melynek oka a vásárolt élelmezés, illetve bérleti díj emelkedése. Az időszakos gyermekfelügyelet esetében a térítési díj 2430 Ft, mely az idei évtől szerepel a térítési díj rendeletben. A Tanul-lak 2. napközbeni gyermekfelügyelet szolgáltatása továbbra is térítésmentes, a Fészek napközbeni gyermekfelügyelete setében a térítési díj 2000 Ft/napról 1500 Ft/napra csökken, melynek az alacsonyabb önköltségi összeg az oka.

Az ECSGYK biztosítja 2013. december 31. napjától a gyermekek átmeneti gondozását. Általában hátrányos helyzetű szülők gyermekei veszik igénybe az ellátást, akik rossz anyagi helyzetük miatt a térítési díj megfizetésére csak nehézségek árán képesek, így javasoljuk a 2017. évi térítési díjak változatlanul hagyását.

Az INSZI által történő **étkeztetés** esetében nem történik térítési díj emelés a rendelet-tervezet szerint, melynek indoka, hogy az étkeztetést igénybe vevők jelentős része ápolásra, gondozásra is szorul, saját otthonukban élnek, és amennyiben térítési díj emelésre kerül sor, veszélybe kerülhet az öngondoskodásuk, és a meglévőnél költségesebb szociális ellátásra szorulhatnak.

A PKSZAK által történő étkeztetés esetében a 725,-Ft/fő/nap térítési díja a vásárolt élelmezés miatt 870,-Ft/fő/nap összegre emelkedik.

Az étkeztetést igénybe vevők a nappali ellátásokon belül is egységesen azonos személyi térítési díjat fizetnek jövedelmük arányában.

**Házi segítségnyújtás** esetében a rendelet-tervezet az INSZI-nél tiszteletdíjas gondozó esetében 330,-Ft, hivatásos gondozó esetében 660,-Ft-ban határozza meg a térítési díj legmagasabb összegét.

A házi segítségnyújtás során végzett ápolási és alapápolási tevékenység, lakáson kívüli segítségnyújtás és a mentális gondoskodás szolgáltatás továbbra is térítésmentesen vehető igénybe.

A PKSZAK által nyújtott házi segítségnyújtás biztosítása térítésmentes. Az intézmény döntően a kistelepüléseken végzi a szolgáltatást, ahol az igénybe vevők nem tudnának térítési díjat megfizetni.

A szociálisan rászoruló személyek a **jelzőrendszeres házi segítségnyújtás** szolgáltatást továbbra is ingyenesen vehetik igénybe, ha nem részesülnek házi segítségnyújtásban, illetve részesülnek, és azt az INSZI-től veszik igénybe. A PKSZAK esetében akkor ingyenes az ellátás, ha a szociálisan rászoruló személyek valamely más alapszolgáltatást is az intézménytől vesznek igénybe.

Szakmailag indokolt az alapszolgáltatások összekapcsolása egy ellátó szervezeten belül, az eredményes feladatellátás érdekében. A szociálisan nem rászoruló személyek az önköltség összegét fizetik meg a szolgáltatás igénybevétele esetén.

Nappali ellátás esetében külön kerül megállapításra térítési díj a klubbokban részt vevők, illetve az ott étkezést is igénybe vevők esetében. Az ott étkezők, minden esetben az étkeztetés térítési díjáért részesülnek az ellátásban.

Az intézményi térítési díjat étkeztetés, jelzőrendszeres házi segítségnyújtás és nappali ellátás esetén ellátási napra, házi segítségnyújtásnál gondozási órára kell meghatározni

A személyi térítési díjak kiszámításához a rendelet-tervezet 10. §-a és 5.és 6. melléklete nyújt segítséget, mely a személyi térítési díj kategóriákat jövedelem alapján határozza meg.

A személyi térítési díjak megállapításánál a fenntartó méltányosságot gyakorolhat, továbbá a személyi térítési díjak mértékét a törvény is maximálja.

Az Szt. 116. § (1) bekezdése kimondja, hogy a szociális alapszolgáltatás személyi térítési díjának megállapításánál

- a szolgáltatást igénybe vevő személy rendszeres havi jövedelmét,

- kiskorú igénybe vevő esetén a család egy főre jutó rendszeres havi jövedelmét kell figyelembe venni.

Ennek módja az alábbiak szerint alakul: az Szt. 116. § (3) bekezdése szerint a személyi térítési díjak mértéke nem haladhatja meg az (1) bekezdés szerinti jövedelem

30%-át étkeztetés,

25%-át házi segítségnyújtás,

30%-át, ha a házi segítségnyújtás mellett étkeztetést biztosítanak,

2%-át jelzőrendszeres házi segítségnyújtás, esetében.

A 117. § (1) bekezdése szerint az intézményi ellátásért fizetendő személyi térítési díj nem haladhatja meg az ellátott havi jövedelmének

15%-át nappali ellátás,

30%-át ha nappali ellátást és ott étkeztetést biztosítanak.

A Gyvt 150.§ (1) bekezdése szerint a személyi térítési díj a gyermekek napközbeni ellátása és a gyermekek átmeneti gondozása esetében a gyermek családjában az egy főre jutó rendszeres havi jövedelmet kell figyelembe venni.

A (3) bekezdés szerint a személyi térítési díj nem haladhatja meg az (1) bekezdés szerinti jövedelemnek 50%-át családi bölcsődében és átmeneti gondozás esetében.

A rendelet-tervezet 11.§- 13. §-ai a személyi térítési díj megállapításával, illetve a díjmegállapítás módjával kapcsolatos rendelkezéseket tartalmazzák.

Az intézményvezető döntése elleni eljárás rendjét, a méltányosság gyakorlásának rendjét, illetve az intézményvezető által megállapított személyi térítési díj határidőre történő meg nem fizetése esetén az eljárási rendet határozzák meg.

A vitatott döntés elleni kérelmet, illetve a méltányosság gyakorlását a Társulás Elnökéhez kell benyújtani, akinek javaslatára a Társulási Tanács határozattal dönt, illetve a Társulási Tanács határozattal állapítja meg a hátralékot, és intézkedik a térítési díj behajtása érdekében.

Kérem Tisztelt Társulási Tanácsot, hogy a rendelet-tervezetben szereplő önköltségi és térítési díj összegeket szíveskedjék határozatában jóváhagyni.

Az előterjesztést a Pénzügyi és Ügyrendi Bizottság 2018. március 12-én, az Elnökség 2018. március 13-án tárgyalja, melynek eredményéről képviselőtársaimat szóban tájékoztatom.

Pécs, 2018. február 27.

Pfeffer József

elnök